Vestcup

Vestcup er en årlig volleyballturnering som arrangeres av KFUM Stavanger Volleyball i Stavanger.

Historie 
Turneringen startet i 1987 som Vestcup, og har i løpet av årene blitt en av Norges største innendørs volleyballturneringer. Åpningsturneringen i Rogaland var før 1987 en årlig turnering for alle lag i Rogaland. Turneringen var en stormønstring med kamper i omtrent alle idrettshaller i Stavanger området, og tilreisende lag fra hele fylket. I 1987 overtok KFUM Stavanger den tekniske delen av arrangementet og skiftet navn til Vestcup.

Deltakelse 
Vestcup har alltid vært turneringen for elite og bredde. Alle lag på alle nivå deltar, og i årenes løp har det også vært utenlandsk deltakelse. 
Interessen for volleyball har generelt sett vært varierende siden 1980-tallet og 2009 spilles det senior serier i kun tre divisjoner. Denne nedgangen i antall divisjoner/lag hadde også betydning for antall påmeldte lag til Vestcup, men allikevel klarte Vestcup å være attraktiv for mange lag hvert år. Årsaken til dette er mange men Vestcup har alltid lagt vekt på å gi lagene så god turnering som mulig med så mange kamper som mulig.

Fra 2000 og utover så var Vestcup en av Norges største innendørsturneringer. "En av de største" for ikke å ta for hardt i men enkelte år har Vestcup vært den største volleyballturneringen i Norge. I 2015 var det rekordpåmelding til Vestcup med hele 107 påmeldte lag (det var 113 påmeldt på et tidspunkt men 5 lag trakk seg på grunn av sykdon, reise, etc de siste dagene). Vestcup 2015 ble derfor en tettpakket helg med bruk av Ynglingehallen for de yngste U11 og U13, mens øvrige lag spilte i Stavanger Idrettshall. 298 kamper ble avviklet under Vestcup 2015.

Kampoppsett 
Kampoppsettet i Vestcup har i alle år vært essensielt for å få til en kvalitetsturnering, og arrangementskomiteen legger mye vekt på å få til et godt kampoppsett. Et godt kampoppsett karakteriseres av flere ting, men for Vestcup er det viktig at lagene får tilstrekkelig antall kamper som start og opplading til sesongen. Samtidig er det viktig at det blir kamper også for tapende lag. Normalt betyr dette innledende puljespill samt sluttspill med cup med plasseringskamper for alle lag. Dette betyr at alle lag uansett plassering får minimum 4 og helt opp mot 7-8 kamper i løpet av helgen. Dermed blir det en turnering med stort utbytte med verdifull kamptrening før volleyballsesongen starter, uansett nivå.

Kamparenaer 
På 1980-tallet var volleyball meget populært med mange lag fordelt på 7. divisjoner i Rogaland. Den gang ble Åpningsturnering/Vestcup arrangert i flere idrettshaller i Stavanger:
 Hetlandshallen
 Tastahallen
 Hundvåghallen 
 Stavanger Idrettshall
Senere har også Ynglingehallen blitt brukt da den ble bygget.

Siden tidlig på 1990-tallet har det Vestcup blitt arrangert i sin helhet i Stavanger Idrettshall uten behov for å bruke flere idrettshaller rundt omkring i Stavanger området. Etter ca. 2000 har det vært en oppgang i antall lag til Vestcup etterhvert som interessen for volleyball i Norge også har blitt større, og antall lag har øket slik at det har vært behov for flere haller igjen. Vestcup har da benyttet KFUM Stavanger sin egen idrettshall – Ynglingehallen – i tillegg til Stavanger Idrettshall for å arrangere Vestcup.

Stavanger Idrettshall 
Stavanger Idrettshall deles normalt inn i 4 deler hvor det totalt kan benyttes 12 volleyballbaner med redusert servefelt.

Ynglingehallen 
Ynglingehallen er KFUM Stavanger sin egen idrettshall og hjemmebanen for KFUM Stavanger sine elitekamper. Hallen ligger kun 5 minutters gange fra Stavanger Idrettshall og like ved klubbhuset Ynglingen. Ynglingehallen kan deles inn i 4 baner eller en stor bane med internasjonal standard som utnytter hele hallen. KFUM Stavanger har arrangert mange turneringer i Ynglingehallen samt Norgesmesterskap for aldersbestemte klasser. U19 i 2003, U17 i 2004, U17 i 2009.

Vestcup gjennom tidene

Vinnere

Arrangementsdatoer 
Vestcup arrangeres en helg i forkant av seriestart på høsten, og har blitt arrangert på følgende datoer:
 14. - 15. september 2019
 15. - 16. september 2018
 16. - 17. september 2017
 17. - 18. september 2016
 12. - 13. september 2015 
 13. - 14. september 2014
 14. - 15. september 2013
 15. - 16. september 2012
 10. - 11. september 2011
 17. – 19. september 2010
 11. – 13. september 2009
 12. – 14. september 2008
 14. – 16. september 2007
 15. – 17. september 2006
 23. – 25. september 2005
 17. – 19. september 2004
 12. - 14. september 2003
 20 .- 22. september 2002
 7. – 9. september 2001

Eksterne lenker 
 Vestcup
 KFUM Stavanger Volleyball
 Norges Volleyballforbund

Volleyballturneringer i Norge
Sportsarrangementer i Rogaland
Sport i Stavanger